Otak tengah ("mesencephalon") utawa ("midbrain") ya iku pérangan paling cilik saka utek kang duweni fungsi minangka stasiun relai kanggo informasi pangrungon ("inferior colliculi") lan pandelengan ("superior colliculi"). Utek tengah ngontrol pirang-pirang fungsi wigati kaya ta sistem visual lan pangrungon sarta obahan mripat. Pirang-pirang péranganing utek tengah kang sinebut nukleus abang ("red nucleus") lan "substantia nigra" kang duweni fungsi ngontrol obahan badan. "Substantia nigra" kang warnane peteng duweni isi neuron akèh kang mroduksi dopamine. Lumrahé, sudane neuron ing "substantia nigra" nyebabake lelakoné penyakit parkinson. Utek tengah uga pérangan wiwitan saka pang utek. Utek mau kasusun saka tectum lan tegmentum. Sakloron pérangan mau uga duweni fungsi ing pandelengan, pangrungon, obahan mripat, lan obahan awak liyané.